Moliyili

Moliyili á̱ bu ndyen nang Yunuvasi̱ti Moliyili ku yet a̱vwuomyiam ma̱ng a̱vwuonta̱m-mbwak nkhang kya di̱ fam Afi̱rika Jenshyung nang á̱ ngyei A̱byintyok Dagbon a̱ni. Mi̱ di̱ yong huni, ka̱ shyia̱ Fam Munisi̱pat Yendi hwa. Moliyili ku ja̱u ba̱t mi̱ ndyia̱ 1700 ma̱ng 1800 na, a̱wot ku si̱ byia̱ cet ba̱t di̱ nkyang nok a̱pyia̱ ma̱ng taada a̱byintyok na. Á̱ mbyia̱ a̱yaakwak a̱son khwi ba̱ kwak a̱ka̱vwuomyiam na a̱son a̱ni a̱wot Yidan Moli wa si̱ yet a̱gba̱ndang wu. A̱fwun ka, Yidan Moli wa yet a̱kwak a̱son á̱nietkhwi ba̱ kwak song a̱yet Damba ji si̱ Yaa Naa, a̱gwam Dagbon, a̱ swan Magwam Gbewaa ka di̱ Fam A̱za a̱byin Gana hu.

 Bwoi-a̱lyoot 
Moliyili fa "A̱li A̱tyulyen" da̱ a̱lyem Dagbani ka (á̱ bwuo neet mi̱ moli - a̱tyulyen, ma̱ng yili - a̱li).

 Ya̱fang 

Sa:Dagbon
Sa:Nkhang Gana
Sa:A̱ka̱vwuo na̱ ku byia̱ á̱niet ma̱ a̱di̱di̱t mi̱ Gana
Sa:A̱ka̱vwuo na̱ byia̱ á̱niet ma̱ a̱di̱di̱t di̱ Fam A̱za Gana
Sa:A̱yunuvasi̱ti mi̱ Gana
Sa:Tat-a̱pyia̱ mi̱ Gana